Arrigorri

Arrigorri Bizkaiko hondartza da. Ondarroako udalerrian kokatuta dago. Hondartzak 150 metroko zabalera dauka. Azalerari dagokionez, itsasgora denean 4.125 metro karratukoa, eta itsasbehera denean 7.425 metro karratukoa da.

Herriko portuko kaietako baten babesean dago, badia konpartituz. Badia Arta punta izeneko lurmutur txikitik eta Eskilantxarri haitzetatik zabaltzen da, ondoko Saturraran hondartzarekin.

Itsas pasealeku txiki bat du, itsasoaren mailan, Saturraraneraino. Zerbitzu zabalak ditu, eta hiriko leku pribilegiatuetako bat da. Zaintza-zerbitzuak, taberna, dutxak, komunak eta jolasgunea ditu, bai hondarretan, bai hondartzako pasealekuan, baita desgaitasuna duten pertsonentzako sarbidea ere. Kalitatearen UNE 9001/2000 Ziurtagiria eta ingurumenaren 14001/2004 Ziurtagiria lortu zituen 2008, 2009 eta 2010. urteetan. LAS PLAYAS DE PLENTZIA Y ONDARROA Y EL AULA MEDIOAMBIENTAL DE PLENTZIA CONSIGUEN EL CERTIFICADO ISO DE CALIDAD Y AMBIENTAL

Galtzuarango hondakin-uren araztegia martxan jarri zenetik, badiako uren kalitatea nabarmen hobetu da, eta hondartzaren erdialdean hartutako laginetan kalitate ona lortu da, baita bikaina ere. Portuko kaien babeslekuan dagoenez, olatuetatik babestuta geratzen da, eta horrek hondartza oso seguru bihurtzen du. Kai horiek lagundu dute hareatza hazten, badian korronteak aldatu direlako, eta korronte horiek Saturrarango harea Arrigorrira eraman dutelako.

 Erreferentziak 

 Kanpo estekak 
  Hondartzari buruzko informazioa Bizkaiko Foru Aldundiaren webgunean.

Kategoria:Bizkaiko hondartzak
Kategoria:Ondarroako geografia